Oslo Kamera Klubb

Oslo Kamera Klubb (OKK) er en norsk forening for foto- og filminteresserte i Oslo. OKK ble dannet i 1921, og er en av Norges største og eldste fotoklubber. I 2022 hadde klubben ca. 300 medlemmer.

Historikk 
Fra 1888 til 1907 fantes det i Oslo – daværende Kristiania – en forening som het «Amatør-Fotografen». På det meste hadde den foreningen rundt 100 medlemmer, men etter hvert sank medlemstallet og aktiviteten opphørte.

Den 28. januar 1921 møttes åtte menn som ønsket å etablere en ny forening for «amatørfotografer i Kristiania og omegn». Det formelle stiftelsesmøtet ble avholdt i Det Militære Samfund mandag 21. mars 1921, den nye foreningen fikk navnet «Kristiana Kamera Klub». Rundt 150 personer var tilstede på stiftelsesmøtet, der Hans Henriksen ble valgt til klubbens første formann.

Da byen i 1925 byttet navn fra Kristiania til Oslo, byttet klubben navn til «Oslo Kamera Klub» (med én b), som senere ble endret til Oslo Kamera Klubb. OKK var en av tre klubber som var med å danne Norsk Selskap for Fotografi 1927, sammen Rjukan Kameraklub og Fredriksstad Foto Klubb.

Under krigsårene vokste OKK fra 170 til som mest 700 medlemmer i midten av 1940-årene.

Kjente fotografer i Oslo Kameraklubb 
En rekke profesjonelle fotografer har vært eller er medlemmer av OKK; det dreier seg både om pressefotografer, fotojournalister og kunstfotografer. Blant de mest kjente medlemmene er:
 Dag Alveng
 Jac Brun
 Siri Wolland
 Inga Breder
 Jean-Louis Adorsen
 Terje Abusdal
 Elisabeth Meyer
 Aage Remfeldt
 Rigmor Dahl Delphin
 Bjørn Winsnes
 Arild Kristo
 Jiri Havran

Referanser

Eksterne lenker 
 https://oslokameraklubb.no/

Organisasjoner etablert i 1921
1921 i Norge
Organisasjoner for fotografi